Diari Oficial de la Generalitat Valenciana


Sumari del DOGV 5657, del 11-12-2007 (2007/14238)

Judici ordinari 000447/2005. Notificació de la sentència a Claude Hector Lambillotte i un altre.
------------------------------------------------------------------------------------------------

### Dades del document

Número de DOGV
:   5657

Data del DOGV
:   11-12-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/14505


Data del document
:   13-11-2007

Organisme emissor
:   Juzgado de Primera Instància Número 4 de Dénia

Tipus de document
:   Edicte

Descriptors 

:   * sistema judicial

Judici ordinari 000447/2005. Notificació de la sentència a Claude Hector Lambillotte i un altre. [2007/14699]  
Judici ordinari 000447/2005  
Demandant: Ginmoifach, SL.L.  
Procurador: Daviu Frasquet, Isabel.  
Demandat: Claude Hector Lambillotte i Danielle Bertha Marie G. Bienfait.  
En el judici a què es fa referència, s'ha dictat la resolució que té el text que literalment és com segueix:  
«Sentència número 108/2007   
Magistrat jutge que la dicta: Lidia María Paloma Montaño  
Lloc: Dénia.  
Data: 31 de juliol de 2007.  
Part demandant: Ginmoifach, SL.L.  
Advocat: Calatayud Bonilla  
Procurador: Daviu Frasquet, Isabel  
Part demandada: Claude Hector Lambillotte i Danielle Bertha Marie G. Bienfalit, en rebel·lia processal.  
Objecte del judici: reclamació de quantitat.  
Antecedents de fet  
Primer. El procurador esmentat més amunt, en representació de qui també es diu, formula una demanda contra qui també s'expressa, en la qual, després d'exposar els fets en què basava les seues pretensions, i al·legar els fonaments de dret, sol·licitava que es dictara sentència on s'estimara íntegrament esta demanda i així es condemnara la part demandada a les pretensions que consigna en la pétita de la demanda.  
Segon. Admesa a tràmit la demanda, s'acorda traslladar-la, amb citació a termini a qui es demanda, pel termini previst en la llei; com que este no hi compareix, és declarat en rebel·lia.  
Tercer. Celebrada l'audiència prèvia, es va proposar una prova que es practica el dia de la vista, amb el resultat que es troba en les actuacions, i després d'això queden les actuacions vistes per a sentència.  
Quart. En la tramitació d'este procediment s'han observat totes les prescripcions i formalitats legals.  
Fonaments de dret  
Primer. És principi general en dret, que les normes establisquen conseqüències jurídiques partint d'un supòsit de fet que observen de manera general. L'aplicació de la norma per part del jutge exigeix que s'haja provat en el plet el supòsit de fet. Es podrà o no tenir raó, però si no es demostra, no s'aconseguirà processalment el resultat favorable. Així mateix, és principi general, que les al·legacions de les parts no són suficients per a establir l'existència del supòsit de fet. Cal una activitat posterior probatòria per a confirmar les afirmacions fetes per les parts en les seues al·legacions. La incompareixença del demandat rebel no significa sense més l'admissió dels fets a què es refereix la demanda, si no estan emparats per una prova dels fets.  
En este cas, l'actor presenta documentació suficient que no es impugnada pel demandat i que acredita l'existència d'un contracte entre ambdues parts i l'incompliment de la clàusula segona per la part demandada, cosa que implica que el demandat ha de pagar en concepte de danys i perjudicis: «per les despeses derivades de les gestions de venda fetes, una quantitat equivalent a l'import fixat en concepte d'honoraris». Esta quantitat segons el documents de data 6 d'octubre de 2003, puja a 2.000 €, pactada en concepte d'IVA, ja que no es paga en concepte de honoraris meritats, sinó en concepte de danys i perjudicis per incompliments de la part demandada, a més que no s'inclou en el punt segon del contracte més que la referència al terme «honoraris» sense expressar que a més a més s'inclou l'IVA en estos danys i perjudicis als quals queda obligat el demandat.  
La demanda, per tant, s'estima parcialment.  
Segon. En matèria d'interessos i per aplicació de l'article 576 de la Llei d'Enjudiciament Civil ha d'aplicar-se un interés anual igual a l'interés legal del diner incrementat en dos punts computats des de la data de la notificació d'esta sentència, i fins que siga totalment executada.  
Tercer. En matèria de costes i d'acord amb l'article 394 de la Llei d'Enjudiciament Civil, cada part paga les costes produïdes a instància seua i les comunes per la meitat.  
Dispositiva  
Estime parcialment la demanda interposada per la representació de Ginmoifach, SL.L. contra Claude Hector Lambillotte i Danielle Bertha Marie G. Bienfait, en rebel·lia processal, i declare resolt el contracte de data 1 de setembre de 2003 i condemne el demandat a pagar a l'actor la quantitat de 12.500 euros de principal, més un interés anual igual a l'interés legal del diner incrementat en dos punts computats des de la data de notificació d'esta sentència, i fins que siga totalment executada.  
Tot això sense condemna expressa en costes al demandat.  
Notifiqueu esta sentència a les parts.  
Manera d'impugnació: mitjançant un recurs d'apel·lació davant l'Audiència Provincial d'Alacant.  
El recurs es prepararà mitjançant un escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, on es manifeste la voluntat de recórrer-hi, amb expressió dels pronunciaments que impugna.  
Esta és la meua sentència, que pronuncie, mane i firme».  
Atés que es desconeix el domicili o la residència actual de la part demandada, per provisió de 13 de novembre de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de sentència a Claude Hector Lambillotte i Danielle Bertha Marie G. Bienfait.  
Dénia, 13 de novembre de 2007.- El secretari judicial: José Luis Ramos Lejudo.